da de da de da de fi en en en sv da nl de bar da da da da fr da da da da da da da da da da da da da da da nb en en en en en en da de de da da es da da it da da da da da de
Stordyst på ungdomsskolen | Dansk Skoleforening for Sydslesvig e.V.
55 elever deltog i husmesterskaberne på Ladelund Ungdomsskole. Disciplinen var volleyball spillet med en kæmpebold, men eleverne kæmpede om at få flest point i flere kategorier.
Idrætsspassere, Frauenknaller, Gentlemen. Eleverne på Ladelund Efterskole var delt op i seks grupper, som de selv havde givet navne. De øvrige var Butterflies, Snehvide og de syv små dværge samt Pirots of Ladelund. Sidstnævnte blev vindere af husmesterskaberne på skolen.
Det drejede sig ikke kun om at vinde over de andre i volleyball med gul gymnastikbold i badeboldstørrelse. Grupperne fik også point for sammenhold, udklædning og motivation.
Idrætsspasserne klarede sig bedst sportsligt, men blev overhalet i de andre kategorier.
De tidligere år har eleverne dystet i billard, skak, karaoke, mountainbike og lignende. Hver elev kunne deltage i to discipliner, men i år ville lære Nicole Stapel prøve noget nyt.
- Er det en succes, fortsætter vi. Hvis ikke, kan vi jo gå tilbage til det gamle, siger hun, mens hun bruger en pause på at prikke ventilationshuller i plastik-guldhatten, hun skal have på.
En ting er sikkert: Volleyball-dagen kræver mere forberedelse, har hun opdaget. Blandt andet har lærerne fundet mange af de ting frem, som eleverne har brugt i deres udklædning.
Det er tredje år, Julie Reinhardt fra 9. klasse går på Ladelund Efterskole.
- Det er sjovt, fordi alle er motiverede, og der sker sjove ting, siger Julie og tilføjer:
- Det er godt til teamwork, og så er lærerne med.
Hun synes, at de gamle husmestermesterskaber var mere forvirrende, fordi de var meget opdelt.
- Her er vi samlet og kan se de andre, siger hun.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Ladelund Ungdomsskole har 55 elever i dette skoleår. Alle kommer fra Sydslesvig.
Efter sommerferien begynder 60 elever, heraf to fra Danmark. Der er ni på venteliste.
For at komme i betragtning til skoleåret 2016-2017 skal man melde sig til senest 1. marts 2016. Eleverne bliver optaget i den rækkefølge, de melder sig til.
Dansk Skoleforening for Sydslesvig e.V.Stuhrsallee 2224937 Flensburg